
Διενέργεια τακτικού ελέγχου των οικονομικών καταστάσεών 
των χρήσεων 2017 και 2018 του ΕΚΠΑΑ
Προδιαγραφές
Το ΕΚΠΑΑ προτίθεται να συνάψει σύμβαση με λογιστή για παροχή λογιστικών υπηρεσιών για το 2019. Το κόστος προϋπολογίζεται έως 13.000€, πλέον ΦΠΑ.

Ο ανάδοχος θα πρέπει να παρέχει τις ακόλουθες υπηρεσίες στο ΕΚΠΑΑ:

· Ο έλεγχος οικονομικών καταστάσεων (χρήσης 2017 και 2018) θα διενεργηθεί σύμφωνα με τους κανόνες των Διεθνών Προτύπων Ελέγχου, καθώς και τις ελεγκτικές διαδικασίες, τις αρχές και τους κανόνες ελεγκτικής που ακολουθεί το Σώμα Ορκωτών Ελεγκτών Λογιστών. Αυτές οι διαδικασίες και πρότυπα προβλέπουν τον προγραμματισμό και διενέργεια του ελέγχου, με σκοπό την σχετική εξασφάλιση του ΕΛΕΓΚΤΗ ότι οι οικονομικές καταστάσεις της ΑΝΑΘΕΤΟΥΣΑΣ ΑΡΧΗΣ δεν περιλαμβάνουν σημαντικά λάθη.

· Ο ΕΛΕΓΚΤΗΣ θα εξετάσει σε δειγματοληπτική βάση τα βιβλία και στοιχεία εκείνα, που τεκμηριώνουν τα ποσά και πληροφορίες που περιλαμβάνονται στις οικονομικές καταστάσεις. Ο έλεγχος περιλαμβάνει επίσης, αφενός μεν την εκτίμηση των λογιστικών μεθόδων που εφαρμόσθηκαν και των σημαντικών εκτιμήσεων της Διοίκησης της ΑΝΑΘΕΤΟΥΣΑΣ ΑΡΧΗΣ και αφετέρου την αξιολόγηση της συνολικής παρουσίασης των οικονομικών καταστάσεων.

· Ο ΑΝΑΔΟΧΟΣ θα διατυπώσει τις τυχόν υπάρχουσες προτάσεις του και τις υποδείξεις του καθώς και όσα σημαντικά υπέπεσαν στην αντίληψή του, στο πλαίσιο του δειγματοληπτικού κατά τα παραπάνω ελέγχου, σε έκθεσή του.

Παραδοτέα:
· Οικονομικές Καταστάσεις με ημερομηνία 31.12.2017

· Οικονομικές Καταστάσεις με ημερομηνία 31.12.2018

Διάρκεια:
Η διάρκεια εργασιών ορίζεται σε τρείς (3) μήνες από την υπογραφή της σύμβασης, παρατεινόμενη όσο απαιτηθεί για την οριστική ποσοτική και ποιοτική πιστοποίηση των υπηρεσιών και την παραλαβή των παραδοτέων.

Κόστος
Το κόστος προϋπολογίζεται έως 13.000€, πλέον ΦΠΑ.

Συνεκτιμάται πιστοποίηση ασφάλειας πληροφοριών και δεδομένων κατά το πρότυπο ISO 27001:2013 και σχετική εμπειρία σε ελέγχους φορέων δημοσίου. 
Τυχόν ενδιαφερόμενοι καλούνται να αποστείλουν ηλεκτρονικά προσφορά και βιογραφικά έως την 21/01/2019 και ώρα 12:00 στην ηλεκτρονική διεύθυνση info-ekpaa@prv.ypeka.gr.

